# Anexa IV. 3

**Lista categoriilor de cheltuieli eligibile si neeligibile aplicabile în cadrul prezentului apel de proiecte**

Cheltuielile eligibile în cadrul prezentului apel de proiecte sunt:

1. Cheltuieli pentru activitățile aferente Componentei 1 (cercetare industrială/dezvoltare experimentală): - minim 40% din cheltuielile totale eligibile ale proiectului (inclusiv introducerea în producție sau prestarea în piață) după cum urmează:
   1. Cheltuieli de personal(angajat în cadrul entității beneficiare) (cercetători, tehnicieni şi personal auxiliar în măsura în care aceștia sunt angajați în activitățile de cercetare industrială/ dezvoltare experimentală ale proiectului):
   2. Cheltuieli cu echipamente de cercetare-dezvoltare şi obiecte de inventar, în măsura utilizării acestora în cadrul activităţilor de cercetare industrială/dezvoltare experimentală ale proiectului. Echipamentele achiziționate pentru activități de cercetare-dezvoltare, dar care sunt necesare și justificate în activitatea de punere în producție, pot fi încadrate în bugetul proiectului în funcție de activitatea unde au durata de utilizare cea mai ridicată:

* Echipamente IT şi pentru comunicații și procesarea informațiilor;
* Echipamente şi instrumente specifice pentru cercetare
  1. Cheltuieli pentru achiziţia de active fixe necorporale utilizate în cadrul activităţilor de cercetare industrială/dezvoltare experimentală:
* Brevete
* Drepturi de utilizare
  1. Cheltuieli pentru achiziţia de servicii de cercetare.
     1. Servicii de cercetare pentru activități de cercetare industrială și/sau pentru dezvoltare experimentală
     2. Servicii de consultanţă şi servicii echivalente folosite exclusiv pentru activităţile de cercetare industrială, pentru dezvoltare experimentală
  2. Cheltuieli de închiriere pentru imobile/spații constituite ca locație de implementare, în măsura şi pe durata utilizării acestora pentru activitățile de cercetare industrială/ dezvoltare experimentală ale proiectului;
  3. Cheltuieli pentru proiectare și asistență tehnică a lucrărilor(capitolul 3 din devizul general conform HG 907/2016)

1. cheltuieli privind studii de teren - acestea includ cheltuieli cu privire la studii geotehnice, geologice, hidrologice, hidro-geotehnice, fotogrammetrice, topografice și de stabilitate ale terenului pe care se amplasează obiectivul de investiție; sunt eligibile doar cheltuielile legate direct și într-o proporție de până la 5% din cheltuielile de la a) vii. 3 și 5;
2. cheltuieli privind obținerea de avize, acorduri și autorizații - acestea includ cheltuieli cu privire la obținerea/prelungirea valabilității certificatului de urbanism, obținerea/prelungirea valabilității autorizației de construire/desființare, obținerea avizelor și acordurilor pentru racorduri și branșamente la rețele publice de apă, canalizare, gaze, termoficare, energie electrică, telefonie etc., obținerea certificatului de nomenclatură stradală și adresă, întocmirea documentației, obținerea numărului cadastral provizoriu și înregistrarea terenului în cartea funciară; obținerea acordului de mediu; obținerea avizului P.S.I.; comisioane, cote și taxe, cuprinzând cota aferentă Inspectoratului de Stat în Construcții pentru controlul calității lucrărilor de construcții, cota pentru controlul statului în amenajarea teritoriului, urbanism și pentru autorizarea lucrărilor de construcții, cota aferentă Casei Sociale a Constructorilor, taxe pentru acorduri, avize și autorizația de construire/desființare; achiziționarea semnăturii electronice; alte avize, acorduri și autorizații (doar în legătură directă și într-o proporție de până la 5% din cheltuielile de la a) vii. 3 și 5;
3. cheltuieli privind proiectarea, asistență tehnică și ingineria - acestea includ cheltuielile pentru elaborarea documentațiilor necesare obținerii acordurilor, avizelor și autorizațiilor aferente obiectivului de investiție (documentații ce stau la baza emiterii avizelor și acordurilor impuse prin certificatul de urbanism, documentații urbanistice, studii de impact, studii/expertize de amplasament, studii de trafic etc.); se aplică doar cheltuielilor legate direct și într-o proporție de până la 5% din cheltuielile de la a) vii. 3 și 5;;
   1. Cheltuieli cu lucrările pentru construirea/extinderea/modernizarea imobilului destinat activităților de cercetare-dezvoltare:
4. Cheltuieli pentru amenajarea terenului (Doar în legătură directă și într-o proporție de până la 10% din valoarea cheltuielilor de la a) vii. 3 și 5. Se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, evacuări materiale rezultate, devieri reţele de utilităţi din amplasament, sistematizări pe verticală, drenaje, echipamente (exclusiv cele aferente realizării lucrărilor componentei de „cercetare-dezvoltare” a proiectului);
5. Cheltuielile eligibile pentru asigurarea utilităţilor necesare funcţionării obiectivului de investiţie (se vor lua în considerare doar cheltuielile în legătură directă și într-o proporție de până la 10% din cheltuielile de la a) vii. 3 și 5. Includ cheltuieli precum: alimentare cu apă, canalizare, alimentare cu gaze naturale, agent termic, energie electrică, telecomunicaţii, care se execută pe amplasamentul obiectivului de investiţie delimitat din punct de vedere juridic, precum şi cheltuielile aferente racordării la reţelele de utilităţi;
6. Cheltuieli pentru construcții și instalații. Construcţii şi instalaţii aferente activităților de construire/ extindere/modernizare a infrastructurii de cercetare-dezvoltare, inclusiv a utilităţilor generale aferente, respectiv cheltuielile aferente execuţiei tuturor obiectelor cuprinse în obiectivul de investiţie: clădiri, construcţii speciale, instalaţii aferente construcţiilor, precum instalaţii electrice, sanitare, instalaţii interioare de alimentare cu gaze naturale, instalaţii de încălzire, ventilare, climatizare, P.S.I., telecomunicaţii şi alte tipuri de instalaţii impuse de destinaţia obiectivului;
7. Cheltuieli aferente activităților de realizarea de căilor de acces în cadrul imobilului pe care se realizeaza investiția, în măsura în care acestea sunt încadrate în capitolul 2 din devizul general conform HG 907/2016 cu modificarile si completarile ulterioare; se vor lua în calcul doar cheltuielile aflate în legătură directă și într-o proporție de până la 10% din cheltuielile de la a) vii. 3 și 5.
8. Cheltuieli cu achiziţionarea de instalaţii/ echipamente specifice şi sisteme care utilizează surse regenerabile/ alternative de energie pentru generarea de energie, pentru activităţile pentru care s-a solicitat finanţare. Sistemele care utilizează surse regenerabile/ alternative de energie pentru generarea de energie sunt eligibile doar într-o proporție de până la 10% din cheltuielile de la a) vii. 3 și 5. Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, inclusiv cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora (cu montaj);
9. Cheltuielile diverse şi neprevăzute. În conformitate cu legislaţia în domeniul achiziţiilor publice ce face referire la modificările contractuale apărute în timpul execuţiei. Cheltuielile diverse şi neprevăzute se estimează procentual, din valoarea cheltuielilor prevăzute la cap./subcap. 1.2, 1.3, 1.4, 2, 3.5, 3.8, 4 ale devizului general cf. HG 907/2016, astfel:

a) 10% în cazul executării unui obiectiv/obiect nou de investiţii;

b) 20% în cazul executării lucrărilor de intervenţiei la construcţie existentă.

* 1. Cheltuieli pentru achiziţia de substanţe, materiale, consumabile şi alte produse similare necesare desfăşurării activităţilor de cercetare industrială/dezvoltare experimentală
  2. Cheltuieli pentru activitățile de inovare:
     1. Cheltuieli pentru obținerea, validarea și protejarea brevetelor și altor active necorporale rezultate din activitățile proiectului;
     2. Cheltuieli pentru servicii de consultanță și asistență tehnică în domeniul inovării pentru achiziția, protecția și valorificarea activelor necorporale achiziționate/obținute în proiect, utilizarea standardelor și a reglementărilor care le conțin.
     3. Cheltuieli pentru servicii de sprijinire a inovării reprezentând costuri cu spații de lucru (altele decât spațiile de lucru pentru activități de cercetare industrială/ dezvoltare experimentală), bănci de date, biblioteci, acces la laboratoare pentru teste și experimente, etichetare de calitate, testarea și certificare.

1. Cheltuieli pentru activitățile aferente Componentei 2 - minim 30 % din cheltuielile totale eligibile ale proiectului (inclusiv cercetare-dezvoltare), după cum urmează:
   1. Cheltuieli pentru achiziţia de active necorporale necesare pentru introducerea rezultatelor cercetării în ciclul productiv (altele decât cele inițiale de la care a pornit proiectul, demonstrate pentru condiția de eligibilitate), în cuantum de maxim 10% din totalul cheltuielilor de la lit. b):

* Brevete.
* Drepturi de utilizare, etc
  1. Cheltuieli pentru achiziţia de utilaje, instalații şi echipamente strict necesare pentru introducerea rezultatelor cercetării în ciclul productiv:
     1. Echipamentele achiziționate pentru activități de cercetare-dezvoltare, dar care sunt necesare și justificate în activitatea de punere în producție, pot fi încadrate în funcție de activitatea unde au utilizarea cea mai ridicată.
  2. Cheltuieli cu achiziționarea de echipamente tehnologice, utilaje, instalații de lucru, mobilier, echipamente informatice, birotică, de natura mijloacelor fixe, respectiv care se regăsesc în subgrupa 2.1 "Echipamente tehnologice (mașini, utilaje și instalații de lucru)", subgrupa 2.2 "Aparate și instalații de măsurare, control și reglare", clasa 2.3.6 "Utilaje și instalații de transportat și ridicat", sau grupa 3 "Mobilier, aparatură birotică, sisteme de protecție a valorilor umane și materiale și alte active corporale" enumerate în anexa la Hotărârea Guvernului nr. 2.139/2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările ulterioare;
  3. Cheltuieli cu închirierea unor spații pentru activitățile aferente Componentei 2 constituite ca locație de implementare a proiectului, în măsura şi pe durata utilizării acestora pentru activitățile aferente Componentei 2;
  4. Cheltuieli pentru proiectare și asistență tehnică a lucrărilor(capitolul 3 din devizul general conform HG 907/2016)
     1. cheltuieli privind studii de teren - acestea includ cheltuieli cu privire la studii geotehnice, geologice, hidrologice, hidro-geotehnice, fotogrammetrice, topografice și de stabilitate ale terenului pe care se amplasează obiectivul de investiție; sunt eligibile doar cheltuielile legate direct și într-o proporție de până la 5% din cheltuielile de la b) vi.4 și 6;
     2. cheltuieli privind obținerea de avize, acorduri și autorizații - acestea includ cheltuieli cu privire la obținerea/prelungirea valabilității certificatului de urbanism, obținerea/prelungirea valabilității autorizației de construire/desființare, obținerea avizelor și acordurilor pentru racorduri și branșamente la rețele publice de apă, canalizare, gaze, termoficare, energie electrică, telefonie etc., obținerea certificatului de nomenclatură stradală și adresă, întocmirea documentației, obținerea numărului cadastral provizoriu și înregistrarea terenului în cartea funciară; obținerea acordului de mediu; obținerea avizului P.S.I.; comisioane, cote și taxe, cuprinzând cota aferentă Inspectoratului de Stat în Construcții pentru controlul calității lucrărilor de construcții, cota pentru controlul statului în amenajarea teritoriului, urbanism și pentru autorizarea lucrărilor de construcții, cota aferentă Casei Sociale a Constructorilor, taxe pentru acorduri, avize și autorizația de construire/desființare; achiziționarea semnăturii electronice; alte avize, acorduri și autorizații; sunt eligibile doar cheltuielile legate direct și într-o proporție de până la 5% din cheltuielile de la b) vi.4 și 6;
     3. cheltuieli privind proiectarea, asistență tehnică și ingineria - acestea includ cheltuielile pentru elaborarea documentațiilor necesare obținerii acordurilor, avizelor și autorizațiilor aferente obiectivului de investiție (documentații ce stau la baza emiterii avizelor și acordurilor impuse prin certificatul de urbanism, documentații urbanistice, studii de impact, studii/expertize de amplasament, studii de trafic etc.). Sunt eligibile doar cheltuielile legate direct și într-o proporție de până la 5% din cheltuielile de la b) vi.4 și 6;
  5. Cheltuieli cu lucrările pentru construirea/extinderea/modernizarea clădirii destinate activităților aferente Componentei 2:
     1. Cheltuieli pentru amenajarea terenului; sunt eligibile doar cheltuielile legate direct și într-o proporție de până la 10% din de cheltuielile de la b) vi.4 și 6. Se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, evacuări materiale rezultate, devieri reţele de utilităţi din amplasament, sistematizări pe verticală, drenaje, echipamente.
     2. Cheltuieli cu amenajări pentru protecţia mediului şi aducerea la starea iniţială pentru activităţile de investitii; sunt eligibile doar cheltuielile legate direct de și într-o proporție de până la 10% din cheltuielile de la b) vi.4 și 6. Se includ cheltuieli efectuate pentru lucrări şi acţiuni de protecţia mediului şi, inclusiv pentru refacerea cadrului natural după terminarea lucrărilor, precum plantare de copaci şi reamenajarea spaţiilor verzi.
     3. Cheltuielile eligibile pentru asigurarea utilităţilor necesare funcţionării obiectivului de investiţie includ cheltuielile precum: alimentare cu apă, canalizare, alimentare cu gaze naturale, agent termic, energie electrică, telecomunicaţii, care se execută pe amplasamentul obiectivului de investiţie delimitat din punct de vedere juridic, precum şi cheltuielile aferente racordării la reţelele de utilităţi. Sunt eligibile doar cheltuielile legate direct și într-o proporție de până la 10% din cheltuielile de la b) vi.4 și 6;
     4. cheltuieli pentru construcții și instalații aferente activităților de construire/ extindere/modernizare a infrastructurii de producţie/prestare de servicii, inclusiv a utilităţilor generale aferente, respectiv cheltuielile aferente execuţiei tuturor obiectelor cuprinse în obiectivul de investiţie: clădiri, construcţii speciale, instalaţii aferente construcţiilor, precum instalaţii electrice, sanitare, instalaţii interioare de alimentare cu gaze naturale, instalaţii de încălzire, ventilare, climatizare, P.S.I., telecomunicaţii şi alte tipuri de instalaţii impuse de destinaţia obiectivului;
     5. Cheltuieli aferente activităților de realizarea de căilor de acces în cadrul imobilului pe care se realizeaza investiția. Sunt eligibile doar cheltuielile legate direct și într-o proporție de până la 10% din cheltuielile de la b) vi.4 și 6;
     6. Cheltuieli cu achiziţionarea de instalaţii/ echipamente specifice şi sisteme care utilizează surse regenerabile/ alternative de energie pentru generarea de energie, pentru activităţile pentru care s-a solicitat finanţare. Sistemele care utilizează surse regenerabile/ alternative de energie pentru generarea de energie sunt eligibile doar într-o proporție de până la 10% din cheltuielile de la b) vi.4 și 6. Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, inclusiv cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora (cu montaj);
     7. Cheltuielile diverse şi neprevăzute. În conformitate cu legislaţia în domeniul achiziţiilor publice ce face referire la modificările contractuale apărute în timpul execuţiei. Cheltuielile diverse şi neprevăzute se estimează procentual, din valoarea cheltuielilor prevăzute la cap./subcap. 1.2, 1.3, 1.4, 2, 3.5, 3.8, 4 ale devizului general cf. HG 907/2016, astfel:

a) 10% în cazul executării unui obiectiv/obiect nou de investiţii;

b) 20% în cazul executării lucrărilor de intervenţiei la construcţie existentă.

* 1. Cheltuieli aferente activelor necorporale sunt eligibile în măsura în care sunt utilizate exclusiv în cadrul unității care primește ajutorul, sunt amortizabile și sunt achiziționate în condițiile pieței de la terți fără legături cu beneficiarul ajutorului.
  2. Cheltuieli de personal (cheltuieli salariale pentru personalul implicat în activităţile de introducere în producție a rezultatelor cercetării şi realizarea produsului/serviciului angajat în cadrul entității beneficiare):
* Cheltuieli salariale pentru activităţi de introducere în producție sau de prestare în piață a serviciilor rezultate în urma rezultatelor cercetării, maxim 10% din totalul cheltuielilor eligibile enumerate la lit. a,b,c.

1. Cheltuieli generale, necesare proiectului, in limita a 5% din totalul cheltuielilor proiectului:
   1. cheltuieli privind consultanța - acestea includ cheltuielile efectuate, după caz, plata serviciilor de consultanță în domeniul managementului execuției investiției sau managementul contractului de finanțare (managementul de proiect), plata serviciilor de consultanță pentru elaborarea, organizarea și derularea procedurilor de achiziții, plata serviciilor de consultanță la elaborarea cererii de finanțare.
   2. cheltuieli de publicitate și informare obligatorii conform normelor europene, în limita a 5.000 de lei;

Totalul cheltuielilor salariale pe ambele componente din buget este de maxim 50%. Valorile per persoană nu pot depăși plafoanele prevăzute în Hotărârea Guvernului nr. 751/2017 pentru modificarea anexei la Hotărârea Guvernului nr. 327/2003 privind plafoanele pe baza cărora se calculează costurile salariale directe la contractele de finanţare încheiate din fonduri bugetare;

Limitele procentuale prevăzute pentru anumite categorii de cheltuieli se aplică pentru verificare, doar la valoarea cheltuielilor incluse în bugetul proiectului la data semnării contractului de finanțare.

TVA-ul reprezintă o cheltuială eligibilă în măsura în care este nedeductibilă, și este aferentă doar acelor cheltuieli eligibile conform Capitolul X .

Cheltuielile neeligibile conexe celor eligibile sunt următoarele:

1. elementele de mobilier care nu sunt legate de activitățile aferente Componentei 1 sau Componentei 2;
2. Dotările pentru spații de odihnă, spații de luat masa și spații administrative (inclusiv mobilier birouri).
3. Cheltuielile pentru împrejmuiri, parcări, platforme, alei betonate și amenajare spații verzi. Cheltuielile pentru asigurarea căilor de acces sunt eligibile în condițiile prezentate mai sus.
4. Cheltuielile financiare, respectiv prime de asigurare, taxe, comisioane, rata și dobânzi aferente creditelor
5. Contribuția în natură;
6. orice alte cheltuieli care nu se regăsesc în lista de cheltuieli eligibile prevăzută în cuprinsul prezentului act normativ.
7. Sisteme de încălzire care au la bază utilizarea combustibililor solizi